Այդ ուղղությունն անկասկած մեծ դրական ազդեցություն ունի նաև բժշկական մի շարք հարակից առարկաների վրա, ինչպես նաև խթանում է հատուկ կրթությունը: Գիտական կիրառական մտքի հետ զուգորդվող արագացուցիչի հզորությունն ի վիճակի է նոր տեխնոլոգիաներ տրամադրել թե դեղագործական, թե գյուղատնտեսական, թե բնապահպանական ոլորտներին, և նույնիսկ տիեզերական հետազոտություններին: Համապատասխանաբար՝ խոսքն արդեն գնում է տարածաշրջանային մասշտաբով միջուկային հետազոտական կենտրոնի մասին: Եվ իհարկե «ազգային» կոչումն ունեցող կենտրոնը, առաջավոր ուսումնասիրությունների հետ մեկտեղ ուղղակի պարտավոր է զբաղվել խոշոր ու հավակնոտ ծրագրերով՝ դեպի իրեն ձգելով ու կրթելով լավագույն կադրերին: